CELEX: 62022CN0042
Language: sl
Date: 2022-01-19 00:00:00
Title: Zadeva C-42/22: Predlog za sprejetje predhodne odločbe, ki ga je vložilo Supremo Tribunal Administrativo (Portugalska) 19. januarja 2022 — Global, Companhia de Seguros SA/Autoridade Tributária e Aduaneira

25.4.2022   
            
            
               SL
            
            
               Uradni list Evropske unije
            
            
               C 171/17
            
         
      Predlog za sprejetje predhodne odločbe, ki ga je vložilo Supremo Tribunal Administrativo (Portugalska) 19. januarja 2022 — Global, Companhia de Seguros SA/Autoridade Tributária e Aduaneira
      (Zadeva C-42/22)
      (2022/C 171/21)
      Jezik postopka: portugalščina
      
         Predložitveno sodišče
      
      Supremo Tribunal Administrativo
      
         Stranki v postopku v glavni stvari
      
      
         Pritožnica: Global, Companhia de Seguros SA
      
         Nasprotna stranka: Autoridade Tributária e Aduaneira
      
         Vprašanja za predhodno odločanje
      
      
                  A.
               
               
                  Ali je treba člen 13(B)(a) Šeste direktive o DDV (1) in posledično zdajšnji člen 135(1)(a) Direktive o DDV razlagati tako, da pojem „zavarovalne in pozavarovalne transakcije“ za namene oprostitve DDV vključuje povezane ali dopolnilne dejavnosti, kot sta nakup in prodaja razbitin poškodovanih vozil?
               
            
                  B.
               
               
                  Ali je treba člen 13(B)(c) Šeste direktive o DDV in posledično poznejši člen 136(a) Direktive o DDV (2) razlagati tako, da se nakup in prodaja razbitin poškodovanih vozil obravnavata kot v celoti namenjena oproščenemu subjektu, če za to blago ni nastala pravica do odbitka DDV?
               
            
                  C.
               
               
                  Ali je v nasprotju z načelom nevtralnosti DDV, da prodaja razbitin poškodovanih vozil s strani zavarovalnic ni oproščena plačila DDV, če ni nastala pravica do odbitka DDV?
               
            
         (1)  Direktiva Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL 1977, L 145, str. 1; EE 09/01, str. 54).
      
         (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).